Recommended byColombia
2. హెచ్ఆర్ఏ(ఇంటి అద్దె)పై మిన‌హాయింపు
ప‌న్ను చెల్లింపుదారులు హెచ్ఆర్ఏ లేనిప‌క్షంలో కూడా మీరు ఉంటున్న ఇంటికి చెల్లిస్తున్న అద్దె మొత్తానికి మిన‌హాయింపు పొంద‌వ‌చ్చు. దీని కోసం సెక్ష‌న్ 80జీజీని రెఫ‌ర్ చేస్తూ డిడ‌క్ష‌న్ క్లెయిం చేయ‌వ‌చ్చు. మొత్తం ఆదాయంలో 25% లేదా నెల‌కు రూ.5000 లేదా ఏడాదికి గ‌రిష్టంగా రూ.60 వేల వ‌ర‌కూ(పై వాటిలో ఏది త‌క్కువైతే అది) మిన‌హాయింపు సౌక‌ర్యం ఉంటుంది.
3. కొన్ని అనారోగ్యాల‌కు సంబంధించి
చాలా మందికి తెలియ‌ని విష‌యం వైద్యానికి సంబంధించి సైతం కొన్నింటికి ట్యాక్స్ డిడ‌క్ష‌న్ అందుటాటులో ఉంది. క్యాన్స‌ర్, కిడ్నీ ఫెయిల్యూర్స్ వంటి వ్యాధుల‌కు సెక్ష‌న్ 80డీడీబీ కింద మిన‌హాయింపు కోర‌వ‌చ్చు.
ఇంకా అటాక్సియా, ఎయిడ్స్, ప్రాణాంత‌క‌మైన క్యాన్సర్, డిమెన్షియా క‌లరా, అరుదైన న‌రాల‌కు సంబంధించిన వ్యాధులు, థ‌ల‌సీమియా, తీవ్ర‌మైన కిడ్నీ జ‌బ్బులు, పార్కిన్‌స‌న్స్ వ్యాధి, ర‌క్త‌హీన‌త వంటి వాటికి అయ్యే ఖ‌ర్చుకు సంబంధించి గ‌రిష్టంగా రూ.40వేల వ‌ర‌కూ క్లెయిం చేసుకోవ‌చ్చు.
సీనియ‌ర్ సిటిజ‌న్ల‌యితే అనారోగ్య కార‌ణాలంటే రూ.60 వేల వ‌ర‌కూ ఈ స‌దుపాయాన్ని వాడుకోవ‌చ్చు.
4. గృహ రుణ వ‌డ్డీ
సెక్షన్ 80 సి కింద గృహ రుణాలపై చెల్లించిన వడ్డీతో పాటు అస‌లు కోసం చేసే చెల్లింపులను కూడా పన్ను మినహాయింపు జాబితాలో చేర్చవచ్చు అలానే రుణమంజూరు కోసం విధించే ప్రాసెసింగ్ ఫీజు కూడా సెక్షన్ 24కింద పన్ను పడని ఆదాయం కింద చూపి ప్రయోజనం పొందవచ్చును.
ఆదాయ‌పు ప‌న్ను- మిన‌హాయింపులు
5. డౌన్ పేమెంట్లు
డౌన్ పేమెంట్ల కోసం అప్పు చేయ‌డం చాలా మంది చేసే ప‌ని. అయితే ఈ త‌ర‌హాలో అప్పు చేసి వ‌డ్డీ చెల్లించినా కూడా దాన్ని సెక్ష‌న్ 24 కింద చూపించుకోవ‌చ్చు. అయితే రుణ దాత‌తో అగ్రిమెంట్ ఉండాలి. అప్పుడు మీరు క్లెయిం చేసుకునే వీలుంది. ఇంకా అంతా సిద్ధ‌మైన ఇల్లు కొనుగోలు, ఇంటి మ‌ర‌మ్మ‌తు, ఇంటి పున‌ర్నిర్మాణం వంటి వాటి కోసం చేసే అప్పుల‌కు సైతం మిన‌హాయింపును క్లెయిం చేసుకోవ‌చ్చు.
6. దివ్యాంగులైతే
పన్ను చెల్లింపుదారుడు పాక్షికంగా కానీ..పూర్తిగా కానీ అంగవైకల్యం ఉన్నవారైతే ఆదాయంలోనుంచి రూ.80వేల వరకూ పన్ను మిన‌హాయింపు పొందేందుకు ఆస్కారం ఉంది.
దీనికోసం సెక్షన్ 80(యు)ని వాడుకోవాలి. వైక‌ల్యం ఉన్నందువ‌ల్ల స‌హాయ‌కుడిని నియ‌మించుకున్న‌ట్లయితే 80(డీ) కింద రూ.75 వేల వ‌ర‌కూ మిన‌హాయింపు క్లెయిం చేయొచ్చు.
అయితే ఇందుకోసం స‌ర్టిఫైడ్ మెడిక‌ల్ అధికారి 40% వైక‌ల్యం ఉన్న‌ట్లు స‌ర్టిఫై చేయాలి.
7. వైక‌ల్యం ఉన్న ఆధార‌ప‌డ‌ద‌గిన వారున్న‌ట్ల‌యితే
కుటుంబంలో ఎవరైనా దివ్యాంగులు ఉన్నట్లైతే..వారి పేరన ఆదాయం వస్తున్నట్లైతే..అలాంటి ఆదాయాన్ని మీ మొత్తం ఆదాయంతో కలిపి లెక్క కట్టాలి. అదే సమయంలో వారి ఆదాయంపై ఎలాంటి పన్ను ఉండదు
8. పెట్టుబ‌డుల్లో న‌ష్టం వ‌చ్చిన‌ట్ల‌యితే
ఒకవేళ గత ఆర్ధిక సంవత్సరంలో మీరు పెట్టిన పెట్టుబడిలో నష్టం వచ్చినట్లైతే, వాటిని క్యాపిటల్ గెయిన్స్ నుంచి మినహాయింపు చూపి ప్రయోజనం పొందాలి. గ‌తేడాది పెట్టుబ‌డి న‌ష్టాల‌ను ఈ ఏడాది స్టాక్ అమ్మ‌కాలు, స్థిరాస్తి, బంగారు లేదా డెట్ ఫండ్ల అమ్మ‌కాల సంబంధించిన క్యాపిట‌ల్ గెయిన్స్ మీద చూపుతూ స‌రిచేసుకోవ‌డం ద్వారా మిన‌హాయింపులు కోర‌వ‌చ్చు.
9. విరాళాలు
సెక్ష‌న్ 80జీ కింద మీరు చెల్లించే విరాళాలు ఫారం-16లో ఉండ‌వు. విరాళం ఇచ్చిన సొమ్ములో 50-100శాతం వరకూ మినహాయింపు కోరవచ్చు. అయితే విరాళం మొత్తం ఆదాయంలో 10% కంటే ఎక్కువ కాకూడ‌దు. న‌గ‌దు రూపంలో విరాళాలు ఇచ్చిన‌ట్ల‌యితే రూ.2000 కంటే ఎక్కువ ఉంటే మిన‌హాయింపు కోర‌లేరు.